CELEX: 32015D2301
Language: hr
Date: 2015-12-08 00:00:00
Title: Provedbena odluka Komisije (EU) 2015/2301 оd 8. prosinca 2015. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza u Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka vrste kopitara (priopćeno pod brojem dokumenta C(2015) 8556) (Tekst značajan za EGP)

10.12.2015   
            
            
               HR
            
            
               Službeni list Europske unije
            
            
               L 324/38
            
         PROVEDBENA ODLUKA KOMISIJE (EU) 2015/2301
   оd 8. prosinca 2015.
   o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza u Meksiko i Sjedinjene Američke Države te o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka vrste kopitara
   
      
         (priopćeno pod brojem dokumenta C(2015) 8556)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktivi 90/425/EEZ (1), a posebno njezin članak 17. stavak 3. točku (a),
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (2), a posebno njezin članak 12. stavke 1. i 4. te uvodnu rečenicu i članak 19. točke (a) i (b),
   budući da:
   
               (1)
            
            
               Direktivom 2009/156/EZ utvrđuju se uvjeti zdravlja životinja za uvoz živih kopitara u Uniju. U skladu s člankom 13. stavkom 1. točkom (b) te Direktive jedan od uvjeta za odobravanje uvoza kopitara u Uniju jest da je treća zemlja u posljednje dvije godine slobodna od venezuelskog encefalomijelitisa konja.
            
         
               (2)
            
            
               Odlukom Komisije 93/195/EEZ (3) propisuju se obrasci zdravstvenog certifikata za ponovni ulazak registriranih konja nakon privremenog izvoza radi sudjelovanja u utrkama, natjecanjima i kulturnim događanjima. U obrascu zdravstvenog certifikata u Prilogu II. toj Odluci između ostalog propisuje se da registrirani konj privremeno izvezen u razdoblju od najviše 30 dana, od izlaza iz Unije mora biti isključivo u trećoj zemlji iz koje mu je dopušten ponovni ulazak u Uniju ili u trećoj zemlju koja je svrstana u istu sanitarnu skupinu kao što je navedeno u Prilogu I. toj Odluci.
            
         
               (3)
            
            
               Odlukom Komisije 2004/211/EZ (4) uspostavlja se popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju uvoz živih kopitara i njihova sjemena, jajnih stanica i zametaka te se navode ostali uvjeti koji se primjenjuju na takav uvoz u njezinu Prilogu I. („popis”). Na popis je uključen i Meksiko koji je svrstan u sanitarnu skupinu „D”, a Sjedinjene Američke Države na popisu su svrstane u sanitarnu skupinu „C”.
            
         
               (4)
            
            
               Popisom se također određuje da privremeni ulazak registriranih konja, ponovni ulazak registriranih konja za utrke, natjecanja i kulturna događanja nakon privremenog izvoza, uvoz registriranih kopitara i kopitara za rasplod i proizvodnju te uvoz sjemena, jajnih stanica i zametaka vrste kopitara iz Meksika trenutačno nisu dopušteni, međutim takva premještanja registriranih konja dopuštena su iz Sjedinjenih Američkih Država.
            
         
               (5)
            
            
               Provedbena odluka Komisije 2014/86/EU (5) donesena je u očekivanju kulturnog događaja Théâtre équestre Zingaro u Ciudad de Méxicu u 2014. Provedbenom odlukom 2014/86/EU izmijenjen je članak 1. Odluke 93/195/EEZ kako bi se odobrio ponovni ulazak registriranih konja u Uniju, nakon privremenog izvoza u svrhu sudjelovanja u takvim događajima, uz uvjet da registrirani konji ispunjuju uvjete zdravlja utvrđene u zdravstvenom certifikatu koji je sastavljen u skladu s obrascem zdravstvenog certifikata iz Priloga X. toj Odluci. Provedbenom odlukom 2014/86/EU također je izmijenjena Odluka 93/195/EEZ kako bi se dodao novi Prilog X. u kojem se nalazi obrazac zdravstvenog certifikata.
            
         
               (6)
            
            
               Uz to, Provedbenom odlukom 2014/86/EU izmijenjena je Odluka 2004/211/EZ tako da se popisom dozvoljava ponovni ulazak registriranih konja za utrke, natjecanja i kulturna događanja nakon privremenog izvoza iz metropolitanskog područja Ciudada de Méxica do 15. travnja 2014.
            
         
               (7)
            
            
               Konjička natjecanja u okviru turnira LG Global Champions Tour održat će se pod pokroviteljstvom Međunarodne konjičke federacije u Miamiju, u Sjedinjenim Američkim Državama, od 7. do 9. travnja 2016. te u metropolitanskom području Ciudada de Méxica, Meksiko, od 15. do 17. travnja 2016.
            
         
               (8)
            
            
               Oba spomenuta događaja turnira LG Global Champions Tour u Sjedinjenim Američkim Državama i u metropolitanskom području Ciudada de Méxica održat će se uz službeni veterinarski nadzor. Uzimajući u obzir visoku razinu veterinarskog nadzora, moguće je utvrditi određene uvjete povezane sa zdravljem životinja i veterinarskim certificiranjem za ponovni ulazak tih konja nakon privremenog izvoza u trajanju kraćem od 30 dana radi sudjelovanja u konjičkim natjecanjima u sklopu turnira LG Global Tour u Miamiju i nakon toga u Ciudad de Méxicu.
            
         
               (9)
            
            
               Odluku 93/195/EEZ trebalo bi izmijeniti kako bi se odobrio ponovni ulazak u Uniju do 30. travnja 2016. registriranih konja za utrke, natjecanja i kulturna događanja nakon privremenog izvoza u svrhu sudjelovanja na turniru LG Global Champion Tour u Miamiju i u Ciudad de Méxicu te kako bi se propisao obrazac zdravstvenog certifikata za registrirane konje. Istodobno, trebalo bi izbrisati zastarjele odredbe iz Odluke 93/195/EEZ, kako je izmijenjena Provedbenom odlukom 2014/86/EU.
            
         
               (10)
            
            
               Odluku 93/195/EEZ trebalo bi stoga na odgovarajući način izmijeniti.
            
         
               (11)
            
            
               Budući da je metropolitansko područje Ciudad de Méxica regija na velikoj nadmorskoj visini sa smanjenim rizikom od vektorskog prijenosa vezikularnog stomatitisa ili određenih podvrsta venezuelskog encefalomijelitisa konja, potrebno je odobriti ponovni ulazak registriranih konja za utrke, natjecanja i kulturna događanja nakon privremenog izvoza u trajanju kraćem od 30 dana na metropolitansko područje Ciudad de Méxica, regiju u kojoj venezuelski encefalomijelitis konja nije zabilježen više od dvije godine. Unos za Meksiko na popisu bi se stoga trebao izmijeniti kako bi se omogućio ponovni ulazak u Uniju registriranih konja za utrke, natjecanja i kulturne događaje iz metropolitanskog područja Ciudad de Méxica nakon privremenog izvoza, od 30. ožujka 2016. do 30. travnja 2016.
            
         
               (12)
            
            
               Stoga je potrebno izmijeniti unos za tu treću zemlju na popisu u Prilogu I. Odluci 2004/211/EZ.
            
         
               (13)
            
            
               Odluku 2004/211/EZ trebalo bi stoga na odgovarajući način izmijeniti.
            
         
               (14)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Odluka 93/195/EEZ mijenja se kako slijedi:
   
               1.
            
            
               U članku 1. posljednja alineja zamjenjuje se sljedećim:
               
                           „—
                        
                        
                           sudjelovali su u konjičkim natjecanjima u okviru turnira LG Global Champions Tour u Miamiju, Sjedinjene Američke Države, i Ciudad de Méxicu, Meksiko, te ispunjuju uvjete zdravlja utvrđene u zdravstvenom certifikatu koji je sastavljen u skladu s obrascem zdravstvenog certifikata iz Priloga X. ovoj Odluci uz uvjet da takav ponovni ulazak ne nastupi nakon 30. travnja 2016.”
                        
                     
         
               2.
            
            
               Prilog X. zamjenjuje se tekstom u Prilogu I. ovoj Odluci.
            
         Članak 2.
   Prilog I. Odluci 2004/211/EZ mijenja se u skladu s Prilogom II. ovoj Odluci.
   Članak 3.
   Ova je Odluka upućena državama članicama.
   
      Sastavljeno u Bruxellesu 8. prosinca 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 268, 14.9.1992., str. 54.
   
   
      (2)  SL L 192, 23.7.2010., str. 1.
   
   
      (3)  Odluka Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (SL L 86, 6.4.1993., str. 1.).
   
      (4)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihovog državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      (5)  Provedbena odluka Komisije 2014/86/EU оd 13. veljače 2014. o izmjeni Odluke 93/195/EEZ o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza u Meksiko te o izmjeni Priloga I. Odluci 2004/211/EZ u pogledu unosa za Meksiko na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka vrste kopitara (SL L 45, 15.2.2014., str. 24.).
   
      PRILOG I.
      „
            PRILOG X.
            
               
            
               
            
               
         ”
   
   
      PRILOG II.
      U Prilogu I. Odluci 2004/211/EZ unos za Meksiko zamjenjuje se sljedećim:
      
         
                     „MX
                  
                  
                     Meksiko
                  
                  
                     MX-0
                  
                  
                     Cijela zemlja
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Metropolitansko područje Ciudad de Méxica
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Vrijedi od 30. ožujka 2016. do 30. travnja 2016.”